
                                      Materská škola Pichne 184

ŠKOLSKÝ PORIADOK
Školský poriadok MŠ je vypracovaný v zmysle §153 zákona Z.z. o výchove a vzdelávaní a vyhlášky MŠ SR č. 308/2009 o materskej škole, ktorou sa mení a dopĺňa vyhláška MŠ SR č. 306/2008. V súlade s pracovným poriadkom pre pedagogických a ostatných zamestnancov škôl a školských zariadení vydaného MŠ SR a pracovným poriadkom pre pedagogických a ostatných zamestnancov škôl a školských zariadení.

                                                        Časť I.
                                          Všeobecné ustanovenia
Školský poriadok materskej školy Pichne 184, 069 01 Snina vydáva poverená riadením Simona Lattová v zmysle § 153 zákona č. 245/2008 Z.z. o výchove a vzdelávaní a zmene a doplnení niektorých zákonov ( ďalej len školský zákon)
                                                                        Časť II.
1. Charakteristika materskej školy 
Materská škola podporuje osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíja schopnosti a zručnosti. Utvára predpoklady na ďalšie vzdelávanie, pripravuje detí na život v spoločnosti v súlade s individuálnymi a vekovými osobnosťami detí.

Zriaďovateľom je Obec Pichne. Materská škola nemá právnu subjektivitu.

Materská škola pracuje podľa školského vzdelávacieho programu Motýlik vypracovaného podľa Štátneho vzdelávacieho programu, ktorý poskytuje predprimárne vzdelávanie podľa § 16 ods. 21 zákona č. 245/2008 (Školský zákon).

Materská škola je jednotriedna. Poskytuje celodennú výchovu a vzdelávanie deťom vo veku od dvoch do šesť rokov a deťom s odloženou školskou dochádzkou. Materská škola poskytuje deťom aj možnosť poldennej výchovy a vzdelávania. Predprimárne vzdelávanie umožní rozvoj vzdelávacieho jazyka( jazyka slovenského). Položí základy vnímania a poznávania prírodných a spoločenských vied, zabezpečí rozvoj fyzickej a pohybovej stránky, povedomie zdravia a rozvoj osobnosti dieťaťa prostredníctvom kultúry a umenia. Absolvent predprimárneho vzdelávania získa poznatky a schopnosti, ktoré majú význam vo vzťahu k utbáraniu kultúrnej, čitateľskej, matematickej a prírodovednej gramotnosti. Absolvent predprimárneho je pripravený na vstup do primárneho vzdelávania v základnej škole a na ďalší život v spoločnosti.

Materská škola je umiestnená ako samostatná budova, v ktorej miestnosti sa nachádzajú na prízemí. Pozostáva z jednej triedy, ktorá má vchod zo spojovacej chodby vedúci k hlavnému vchodu. Ďalšou miestnosťou je spálňa pre detí, ktorá ,a samostatný vchod, do ktorej sa dá vojsť z chodby spájajúcej všetky miestnosti MŠ. Budovu MŠ tvoria priestory stravovacej jednotky je ňou samostatná kuchyňa. Z vonkajšej strany budovy sa dá vojsť do samostatnej kotolne. Zariadenie pre osobnú hygienu detí sa nachádzajú oproti triede. 

Súčasťou objektu sú dva dvojizbové byty s príslušenstvom so samotným vchodom, ktorý je s časti energetický napojený na objekt budovy MŠ (kúrenie).

Školský dvor sa delí na dve časti. V jednej časti sa nachádzajú hojdačky, šmykľavky, horolezecká stena, pieskovisko, multifunkčné ihrisko. V druhej časti je oddychová zóna a parkovisko.

                                                                 Časť III.
                                     Vnútorný režim materskej školy
                                                                 Článok 1

                                     Prevádzka a vnútorný režim materskej školy

Materská škola poskytuje predprimárne vzdelávanie s časom prevádzky v pracovné dni od 6.45 hod. do 15.00 hod.

Prevádzku materskej školy možno obmedziť alebo prerušiť:
a) Počas letných prázdnin (vyhláška MŠ SR č. 306/2008 Z.z. o materskej škole v znení vyhlášky MŠ SR č. 308/2008) sa prevádzka školy preruší najmenej na 4 týždne z dôvodov potreby dôkladného čistenia priestorov školy, dezinfekcie prostredia hračiek a čerpania dovoleniek zamestnancov. Prerušenie prevádzky oznámi riaditeľka školy spravidla 2 mesiace vopred.
b) Zo závažných dôvodov, ktoré ohrozujú zdravie zverených detí, alebo môžu spôsobiť závažné škody na majetku (§2 ods. 6 Vyhlášky MŠ SR č. 308/2009 o MŠ)
c) Pri úspornom režime materskej školy (ekonomické dôvody) t.j.
· Počas vianočných prázdnin (výrazne  zníženie záujmu rodičov o prevádzku materskej školy) bude v materskej škole prevádzka prerušená.
· Pri výrazne zníženom počte detí ( jarné prázdniny, chrípkové obdobie a pod.) na základe zistenia záujmu o prevádzku od zákonných zástupcov a na základe skutočného stavu prítomných detí bude prevádzka obmedzená.


Poverená riadením MŠ: Simona Lattová

Vedúca školskej jedálne: Stanislava Gnipová

Konzultačné hodiny: pondelok a streda od 10.00 do 12.00hod, príp. podľa predchádzajúceho dohovoru

Prevádzka MŠ bola prerokovaná s rodičmi dňa       a odsúhlasená zriaďovateľom dňa
                                                                     Článok 2
                                  
                                         Prijímanie na predprimárne vzdelávanie 


1) Na predprimárne vzdelávanie sa do materskej školy prijíma dieťa spravidla od troch rokov. Pokiaľ to povoľuje kapacita a materiálno-technické vybavenie školy riaditeľka školy môže prijať dieťa do dvoch rokov veku. Pre dieťa, ktoré dosiahlo päť rokov veku do 31.augusta  2025je predprimárne vzdelávanie povinné. Od školského roku 2024/2025 bude môcť dieťa plniť povinné predprimárne vzdelávanie aj formou individuálneho vzdelávania.
2) O prijatí dieťaťa rozhoduje riaditeľka školy podľa §5 ods. 13pís. a) zákona 596/2003 Z.z. o štátnej správe v školstve a školskej samospráve a o zmene a doplnení niektorých zákonov.
Prednostne sa prijíma dieťa v zmysle zákonných podmienok t.j. ktoré dovŕšilo piaty rok veku, má odloženú školskú dochádzku, dieťa s dodatočne odloženým začiatkom plnenia školskej dochádzky, detí od troch rokov a súrodenci už prijatého dieťaťa.
3) Do materskej školy sa prijímajú deti na základe písomnej žiadosti rodiča/zákonného zástupcu k začiatku školského roka v čase zápisu detí do MŠ, pokiaľ je voľná kapacita aj v priebehu školského roka.
Písomné rozhodnutia o prijatí/ neprijatí dieťaťa vydá riaditeľka školy spravidla do 30. Júna.
4) Súčasťou písomnej žiadosti o prijatie dieťaťa do materskej školy je aj zdravotné potvrdenie od všeobecného lekára pre detí a dorast. Toto potvrdenie nie je potvrdením o aktuálnom zdravotnom stave dieťaťa, ale je potvrdením toho či dieťa je očkované, netrpí žiadnym onemocnením, ktorého prejavy, alebo dôsledky by mohli negatívne vplývať na jeho pobyt v materskej škole, alebo ohrozovať výchovu a vzdelávanie ostatných detí.
5) Pri prvom nástupe dieťaťa do materskej školy predkladá zákonný zástupca (§24 ods. 6 zákona č. 355/2007 Z. z. o ochrane, podpore a rozvoji verejného zdravia) tiež vyhlásenie o bezinfekčnosti prostredia.
6) V prípade, že zákonný zástupca dieťaťa zámerne neuvedie v žiadosti a lekár v doklade o zdravotnom stave dieťaťa ochorenie dieťaťa, ktoré by mohlo mať vplyv na priebeh výchovy a vzdelávania (§144 ods. 7 pís. d) školského zákona) považuje sa táto skutočnosť za závažné porušenie školského poriadku a môže viesť k vydaniu rozhodnutia o prerušení dochádzky dieťaťa na dobu, pokiaľ zákonný zástupca nepredloží všetky potrebné lekárske vyjadrenia a iné doklady, z ktorých je možné získať dostatok informácií a rozhodnúť o ďalšom postupe.
7) Zákonný zástupca dieťaťa je v súlade s § 144 ods. 7 písm. d)školského zákona povinný informovať MŠ o zmene zdravotnej spôsobilosti dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania.
V súlade s § 108 ods. 1 školského zákona, ak sa špeciálne potreby dieťaťa prejavia po jeho prijatí do MŠ, riaditeľka MŠ pristúpi k tomu, že rozhodne o diagnostickom pobyte dieťaťa, počas ktorého sa overí, či dôjde k zmene formy výchovy a vzdelávania(§ 108 školského zákona), prípadne pristúpi po predchádzajúcom  upozornení zákonného zástupcu k vydaniu rozhodnutia buď o prerušení dochádzky dieťaťa do MŠ alebo o predčasnom ukončení predprimárneho vzdelávania z dôvodu, že MŠ nie je schopná vzhľadom na svoje podmienky poskytnúť výchovu a vzdelávanie primerané druhu a stupňu zdravotného znevýhodnenia dieťaťa.
8) Predprimárne vzdelávanie ukončuje dieťa spravidla v školskom rolku, v ktorom do 31. augusta dosiahne šesť rokov a dosiahne školskú zrelosť. Predprimárne vzdelávanie získa dieťa absolvovaním posledného ročníka vzdelávacieho programu odboru vzdelávania v materskej škole (§ 16 ods. 2 školského zákona)
9) Prijatie dieťaťa so špeciálnymi výchovno- vzdelávacími potrebami: 

Deti sa do materskej školy prijímajú na základe žiadosti zákonného zástupcu.
V súlade so zákonom č. 245/2008 Z. z. (školský zákon) dieťaťom so špeciálnymi výchovno- vzdelávacími potrebami ( ďalej len ŠVVP) je dieťa s diagnostikovanými ŠVVP len školskými zariadeniami výchovného poradenstva a prevencie:

a) Dieťa so zdravotným znevýhodnením, medzi ktoré patria
· Detí so zdravotným postihnutím (mentálne postihnutie, sluchové postihnutie, zrakové postihnutie, telesné postihnutie, narušená komunikačná schopnosť, autizmus alebo viacnásobné postihnutie)
· Deti choré, alebo zdravotne oslabené (diabetom) 
· Deti s vývinovými poruchami
· Deti s poruchou správania
b) Deti so sociálne znevýhodneného prostredia
c) Deti s nadaním

O prijatí dieťaťa so ŠVVP rozhoduje riaditeľka školy na základe odporúčania všeobecného lekára pre deti a dorast, informovaného súhlasu zákonného zástupcua zváženia, či na prijatie takého dieťaťa má alebo nemá vytvorené podmienky.
Výkonom práv začleneného dieťaťa so ŠVVP nemôžu byť obmedzené práva ostatných detí, ktoré sú účastníkmi výchovy a vzdelávania.
Pri zatajení alebo zavádzajúcej informácii o zdravotnom stave dieťaťa so ŠVVP zo strany zákonného zástupcu riaditeľka školy postupuje v zmysle Článku 2 ods.7 tohto poriadku. 


                                                                Článok 3

                                                   Dochádzka detí do MŠ
1. Adaptačný pobyt

Adaptačný pobyt je v súlade s platnou legislatívou v zmysle Vyhlášky MŠ  SR č. 306/2009 Z. z. , §3 ods. 3 v znení: z dôvodu ľahšej adaptácie dieťaťa možno prijať dieťa na čas adaptačného pobytu, v ktorom zákonný zástupca privádza dieťa do materskej školy postupne na jednu hodinu, dve a najviac na štyri hodiny denne a spolupracuje s pedagogickými zamestnancami. Adaptačný pobyt nesmie byť dlhší ako 3 mesiace. Ak sa dieťa zadaptuje v materskej škole, možno po dohode zákonného zástupcu s riaditeľkou školy pravidelne navštevovať materskú školu v dohodnutom čase.
· Adaptačný program materskej školy:

Pre pokojný prechod dieťaťa z rodinného prostredia a plynulé zaradenie sa do materskej školy

· Prijať dieťa s úsmevom, radosťou, a plnou pozornosťou učiteľky
· Vytvoriť pokojnú atmosféru v materskej škole medzi zamestnancami, medzi zamestnancami a rodičmi a medzi deťmi
· Pedagogickým majstrovstvom a individuálnym prístupom učiteľky poskytnúť dieťaťu radosť a uspokojenie jeho prirodzenej túžby byť so svojimi rovesníkmi.
· V rozhovore s rodičmi a informáciami z adaptačného hárku získať informácie o individuálnych osobitostiach dieťaťa, o rituáloch, o jeho zdravotnom stave, potrebe spánku, typických prejavoch atď.


V prípade zníženej adaptačnej schopnosti dieťaťa a v záujme jeho zdravého vývinu môže riaditeľka po prerokovaní so zákonným zástupcom alebo na základe jeho písomnej žiadosti rozhodnúť o prerušení dochádzky dieťaťa do MŠ na dohodnutý čas alebo o ukončení tejto dochádzky.


O prerušení dochádzky dieťaťa do materskej školy z dôvodu zníženej adaptačnej schopnosti riaditeľka materskej školy vydá v súlade s § 5  ods. 14 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov rozhodnutie, v ktorom uvedie presný čas (dátum) od kedy bude dochádzka dieťaťa prerušená. 

    Kritéria prerušenia alebo ukončenia dochádzky do materskej školy po ukončení adaptačného

· Dieťa ani po troch mesiacoch navštevovania MŠ nie je adaptované na prostredie a deti v triede- má neosvojené hygienické návyky, prejavuje časté stavy úzkosti, je plačlivé, odmieta stravu, pri príchode do MŠ bráni odchodu rodiča a po jeho odchode je rozrušené. 
· Nezapája sa do činnosti pod vedením učiteľky, nerešpektuje ju, nespolupracuje, prejavuje známky agresivity voči učiteľkám i zamestnancom MŠ.
· Svojím konaním narúša činnosti ostatných detí a ich zdravie tým, že im fyzicky ubližuje.

c) Postup pred vydaním rozhodnutia o prerušení dochádzky dieťaťa do materskej školy z dôvodu zníženej adaptačnej schopnosti:
- vyjadrenie triednej učiteľky na triede k riešenému problému
- pedagogicko-diagnostický záznam dieťaťa
- konzultácie riaditeľky školy so zákonným zástupcom o zosúladení postupov a s návrhom doporučení( napr. vlastná hračka, vlastný pohár)
Konzultácie riaditeľky školy so zákonným zástupcom s vyhodnotením prijatých doporučení- písomný záznam z konzultácie
· Vydanie rozhodnutia o prerušení či ukončení dochádzky dieťaťa do materskej školy s uvedením stanoveného prerušenia.
Spôsob schádzania detí
a) Rodič privádza dieťa do MŠ najneskôr do 8.00 hod. , osobne ho odovzdá učiteľke.
V situácií vyžadujúcej trvalú zmenu dochádzky dieťaťa, jej spôsob dohodne rodič s riaditeľkou materskej školy.
b) Dieťa od zákonného zástupcu preberá učiteľka, ktorá zaň zodpovedá od jeho prevzatia, až po jeho odovzdanie, zákonnému zástupcovi alebo inej splnomocnenej osobe.
c) Prevzatie dieťaťa môže učiteľka odmietnuť a žiadať potvrdenie o zdravotnom stave dieťaťa, ak zistí, že tento nie je vyhovujúci( § 24 odst. 6,7, 8 a 9 zákona 355/2007 o ochrane, podpore a rozvoji verejného zdravia obyvateľstva, § 7 odst. 7 Vyhlášky 308/2008 o MŠ)

Dôvody na neprijatie dieťaťa ako prevencia ochrany zdravia ostatných detí.

· Zvýšená telesná teplota
· Dráždivý kašeľ, zápal očných spojiviek
· Užívanie antibiotík- učiteľka nemôže podávať lieky
· Pedikulóza – voš detská
· Črevné ťažkosti
· Infekčné a prenosné choroby ( herpes, tráviace ťažkosti t.j. hnačka, zvracanie..)

d) Lieky sa nepodávajú s výnimkou akútnych stavov. Ak dieťa malo v minulosti febrilné kŕče alebo iný akútny stav, rodič je povinný o tejto skutočnosti informovať triednu učiteľku ako aj o spôsobe liečby súvisiacej s týmto stavom a zabezpečiť predpis potrebných liekov. 

Spôsob rozchádzania a preberania detí: 

· Na prevzatie dieťaťa z materskej školy môže zákonný zástupca splnomocniť aj svoje maloleté dieťa, nie mladšie ako 10 rokov, alebo inú osobu, ktorá po prevzatí za dieťa zodpovedá.
· Všetky osoby, ktoré zákonný zástupca splnomocní na preberanie dieťaťa z materskej školy, musia byť uvedené v splnomocnení, ktoré platí vždy v príslušnom školskom roku.
· V prípade, že zákonný zástupcovia majú súdne rozhodnutie, prípadne predlžené opatrenie určujúce styk s obmedzeným preberaním dieťaťa, sú povinní o tom písomne ( fotokópia úradného rozhodnutia) informovať triednu učiteľku a riaditeľku školy. Učiteľka nie je oprávnená a nesmie odovzdať dieťa rodičovi na ktorého sa obmedzenie z rozhodnutia v aktuálnom čase vzťahuje.

Materská škola má určený prevádzkový čas. V prípade, že si zákonný zástupca do doby skončenia prevádzky neprevezme svoje dieťa a neinformuje materskú školu o dôvodoch oneskorenia:

· Učiteľka zotrvá s dieťaťom v materskej škole 1 hod. po skončení prevádzky 
· Potom postupne informuje políciu, ktorá koná v zmysle platných zákonných postupov.

Zákonný zástupca je povinný znášať všetky finančné náklady spojené s uvedenou situáciou.
Ospravedlnenie neprítomnosti dieťaťa v materskej škole

V súlade s § 144 ods. 10 zákona č. 245/2008 Z. z. o výchove a vzdelávaní a o zmene a doplnení niektorých zákonov v znení neskorších predpisov neprítomnosť dieťaťa, ktorá trvá najviac 3 po sebe nasledujúce dni ospravedlňuje zákonný zástupca.

Od 1. júna 2024 § 144 ods. 12 školského zákona znie: „(12) Ak neprítomnosť dieťaťa, ktoré plní
povinné predprimárne vzdelávanie, z dôvodu ochorenia trvá najviac 7 po sebe nasledujúcich
vyučovacích dní a súhrnne počas mesiaca najviac 14 vyučovacích dní, neprítomnosť sa ospravedlňuje
bez predloženia potvrdenia od lekára. Ak neprítomnosť dieťaťa, ktoré plní povinné predprimárne
vzdelávanie, z dôvodu ochorenia trvá viac ako 7 po sebe nasledujúcich vyučovacích dní alebo súhrnne
počas mesiaca viac ako 14 vyučovacích dní, vyžaduje sa aj predloženie potvrdenia od lekára.“
Potvrdenie od lekára podľa § 144 ods. 12 školského zákona slúži len na ospravedlnenie neprítomnosti
dieťaťa na výchove a vzdelávaní v materskej škole z dôvodu ochorenia.

Pri nástupe dieťaťa do MŠ sa povinne predkladá tlačivo BEZINFEKČNOSTI, ktoré budete mať v
papierovej podobe v šatni na nástenke, ale je aj k dispozícii na webovej stránke materskej školy.
Vyhlásenie o bezinfekčnosti nesmie byť staršie ako jeden deň.

                                     
  
                                                                        Článok 4

                                                                   Denný poriadok

Edukačný proces v materskej škole pozostáva z relatívne ustálených organizačných foriem. V týchto formách sa vzhľadom na optimálny biorytmus a zdravú životosprávu dieťaťa predškolského veku uspokojujú rozmanité potreby a záujmy, ako aj ich túžba po poznaní a činnosti. V dennom poriadku sa striedajú tieto organizačné formy:

· Hry a hrové činnosti podľa voľby deti
· Pohybové a relaxačné cvičenia
· Cielené výchovno- vzdelávacie aktivity
· Pobyt detí von 
· Činnosti zabezpečujúce životosprávu (popoludňajší spánok, strava...)
· Aktivity na podporu cielených výchovno- vzdelávacích cieľov

Rozpis denných činnosti

	Čas                   
	                                                Činnosti

	06.30- 08.30
	- otvorenie materskej školy, schádzanie detí
- hry a činnosti podľa výberu detí,
- Komunita: Čo ma potešilo, čo ma zarmútilo ( Rozvoj komunikácie a slovnej zásoby)



	08.30- 08.40
	-Zdravotné cvičenia

	08.40- 09.00
	- činnosti zabezpečujúce životosprávu, desiata

	09.00- 10.00
	- Vzdelávacie aktivity- zamerané na rozvoj rečovej, pohybovej, hudobno- pohybovej, výtvarnej, dramatickej, grafomotorickej, sociálnej oblasti a pod.
- hodnotenie aktivity

	10.00- 11.30
	- Pobyt vonku- vychádzka, školský dvor 

	11.30- 12.00
	- Činnosti zabezpečujúce životosprávu
- Obed
- Činnosti zabezpečujúce životosprávu

	12.00- 14.00
	- samoobslužné činnosti
-Odpočinok

	14.00- 15.00
	- olovrant a hygiena
- hry a hrové činnosti- individuálne, skupinové, priamo i nepriamo usmernené
- hodnotenie dňa 
Odchod dieťaťa z MŠ



                                                      
                                                                       Článok 5
Triednictvo

Riaditeľka keďže je samá aj triedna učiteľka, ktorá poskytuje zákonným zástupcom pedagogické poradenstvo.

Organizácia triedy a vekové zloženie detí v školskom roku 2025/2026

1. Trieda – zmiešaná (2-6 rokov)

Organizácia v šatni

· Do šatne majú prístup rodičia a nimi poverené osoby, ktoré po vstupe do tried pri rôznych aktivitách deti používajú návleky.
· Pri prezliekaní a odkladaní veci na značky vedú rodičia v spolupráci s učiteľkou detí k samostatnosti a poriadkumilovnosti.
· Za poriadok v šatni a vlastné hračky zodpovedá rodič, tiež za stále pripravené náhradné oblečenie pre prípad znečistenia a premočenia.
· Učiteľka pomáha mladším deťom pri prezliekaní na pobyt vonku i po jeho skončení v spolupráci s nepedagogickou zamestnankyňou.

Organizácia v umyvárni

· Každé dieťa má svoj vlastný uterák a zubnú kefku označené svojou značkou
· Za pravidelnú výmenu uterákov, suchú podlahu a hygienu umyvárne zodpovedá prevádzková zamestnankyňa
· Za celkovú organizáciu pobytu detí v umyvárni, uzatvorenie vody, spláchnutie WC a dodržiavanie príslušných hygienických, bezpečnostných a zdravotných predpisov zodpovedá pani učiteľka
· Učiteľka vedie deti k dodržiavaniu základných hygienických návykov a sebaobsluhe ( uzatvárať vody, splachovať WC, používať mydlo, zubnú kefku, pastu, toaletný papier) a zodpovedá za hygienické, zdravotné, bezpečnostné predpisy.

Organizácia v jedálni ( triede)     

· Materská škola nemá samostatnú jedáleň. Deti jedia v triede.
· Za kvalitu a predpísané množstvo stravy, hygienu a kultúru stolovania zodpovedá vedúca školskej jedálne.
· Režim stravovania v materskej škole je organizovaný tak, aby zodpovedal veku, zdravotnému stavu a záťaži detí. Podávaná strava musí byť zdravotne neškodná a biologicky hodnotná. Deťom sa podáva desiata, obed, olovrant.
· Za bezpečnosť detí počas konzumácie a výdaja stravy ako i za kultúru stravovania zodpovedá učiteľka a prevádzková zamestnankyňa školy.
· Vedúca školskej jedálne zabezpečuje pitný režim v rámci podávania desiaty, obeda a olovrantu ako i v priebehu celého dňa, pričom sú dodržané hygienické zásady pri manipulácii s riadom, ktorý je na tieto účely vyčlenený.
· V materskej škole sa diétna strava nepripravuje, ale MŠ umožní zákonnému zastupcovi dieťaťa donášku hotového jedla do školskej jedálne v zmysle § 8 ods. 3, písm. b) Vyhlášky MZ SR č. 527/2007 Z. z. na základe žiadosti s doložením písomného vyjadrenia odborného lekára o druhu diéty, ktorá bola dieťaťu diagnostikovaná a za dodržania stanovených podmienok. Vedúca školskej jedálne písomne upozorní zákonného zástupcu dieťaťa, že on preberá plnú zodpovednosť za hygienickú bezchybnosť, ako aj za vhodnosť a nutrične dodržanie donesenej diétnej stravy. Vedúca školskej jedálne zodpovedá za uskladnenie a výdaj stravy dieťaťu.
· Časový harmonogram podávania stravy 
Strava sa podáva v troch smenách 
Desiata 8.30 hod. – 9.00 hod.
Obed 11.30 hod. – 12.00 hod
Olovrant 14.00 hod.- 14.30 hod.
· Deti ( 2,5 – 3,5 ročné) používajú pri jedle lyžicu, deti (4- 5 ročné) používajú aj vidličku a deti predškolského veku ( 5-6 ročné) používajú kompletný príbor.


V priebehu celého dňa je zabezpečený pitný režim.

Organizácia pobytu detí vonku
· Počas pobytu vonku je pani učiteľka povinná deťom zabezpečiť plnohodnotnú organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany zdravia pri práci v zmysle príslušných všeobecne záväzných právnych predpisov a pokynov riaditeľky MŠ.
· Pobyt vonku sa uskutočňuje prevažne na školskom dvore, jeho súčasťou sú tvorivé hry v pieskovisku, kreslenie a maľovanie, hudobné, dramatické a pracovné činnosti, rôzne pohybové hry (loptové hry) ktoré sa uskutočňujú na trávnatom povrchu.
· V zmysle § 7 písm. b) Vyhlášky MZ SR č. 527/2007 Z. z. o podrobnostiach a požiadavkách na zariadeniach pre deti a mládež je pobyt vonku skrátený alebo vynechaný pri mimoriadne nepriaznivých meteorologických podmienkach, ktorými sú dážď, víchrica, teploty pod -10C alebo pri nadmernom znečistení ovzdušia.
· Počas letných mesiacov s vysokými dennými teplotami, musia mať deti hlavu pokrytú vhodnými doplnkami. Odporúča sa vzdušné oblečenie z prírodných materiálov. Pobyt vonku sa upravuje vzhľadom na intenzitu slnečného žiarenia a zaraďuje sa 2 krát počas dňa, v dopoludňajších i odpoludňajších hodinách.
· Skôr ako sa pobyt uskutoční na školskom dvore, upratovačka školy skontroluje bezpečnosť  areálu, podľa potreby odstráni z dosahu nebezpečné predmety, prípadne zabezpečí ich likvidáciu.
· Zákonný zástupca je povinný pre pobyt dieťaťa vonku zabezpečiť taký druh ošatenia, ktorého znečistenie nebude dôvodom pre sťažnosť.

Organizácia v čase odpočinku

Deti počas popoludňajšieho odpočinku ležia na samostatnom lehátku v pyžame, pri zabezpečení zdravie neohrozujúceho vetrania. 
Počas popoludňajšieho odpočinku dbá pani učiteľka na primerané oblečenie detí. Od odpočívajúcich detí neodchádza, individuálne pristupuje k deťom, ktoré nepociťujú potrebu spánku, pripravuje si triedne písomnosti, pomôcky, prípadne študuje odbornú literatúru. Pri ukladaní detí na odpočinok učiteľka vytvára pokojnú citovú atmosféru s prejavmi nežnosti, číta rozprávky, prípadne im púšťa relaxačnú hudbu, ,čo spríjemňuje zaspávanie. 

Organizácia záujmových krúžkov a aktivít

Krúžková činnosť sa organizuje v materských školách v odpoludňajších hodinách. U starších detí je možne ju realizovať s informovaným súhlasom zákonného zástupcu v rámci skrátenia obedňajšieho odpočinku so zachovaním 30 minútovej relaxácia.

· Do záujmových krúžkov, aktivít bude dieťa zaradené iba na základe písomnej prihlášky zákonného zástupcu.
· Náklady spojené s krúžkovou činnosťou si uhrádzajú zákonní zástupcovia.

Organizácia ostatných aktivít

a) Organizácia pobytov detí v prírode a na športových výcvikoch je možná len s informovaným súhlasom zákonného zástupcu rodiča a po dohode so zriaďovateľom (§28 odst. 17)
b) Výlety alebo exkurzie sa organizujú v zmysle § 7 odst. 9 vyhlášky MŠ SR č. 306-/2008 Z. z. o materskej škole v znení vyhlášky MŠ SR č. 308/2009 Z. z.. Organizujú sa na základe plánu práce školy najviac na jeden deň s prihliadnutím na bezpečnostné, hygienické a fyziologické potreby detí a so zabezpečením teplého obeda pre deti. Na výlet a exkurziu je možné na základe hromadného informovaného súhlasu rodiča použiť aj verejnú hromadnú dopravu ( § 7 odst. 9 Vyhlášku MŠ SR 308/2009 Z. z. ). Pre organizáciu výletu alebo exkurzie je nevyhnutný informovaný súhlas rodiča, ktorý obsahuje všetky potrebné informácie o priebehu a organizácií plánovaného výletu, predpokladané rizika a spôsob ich riešenia. Obsahuje menný zoznam detí, ktoré sa výletu zúčastnia a vlastnoručné podpisy ich zákonných zástupcov.
c) Vykonávanie pedagogickej praxe v materskej škole. Riaditeľka školy:
d) – poučí študentku o BOZP na pracovisku, o čom vypracuje záznam aj s podpisom
· Oboznámi študentku so Školským poriadkom a školskou dokumentáciou

e) Fotografovanie detí a videozáznam aktivít

Zákonný zástupca dieťaťa je povinný podpísať súhlas zákonného zástupcu v zmysle zákona NR SR č. 18-/2018 Z. z. o ochrane osobných údajov (na začiatku školského roka) svoj súhlas či nesúhlas s fotografovaním svojho dieťaťa a následným zverejňovaním fotografií či videozáznamu z edukačných aktivít na web- stránke školy. Súhlas trvá počas návštevy školy menovaného dieťaťa.
Fotografovanie detí profesionálnymi fotografmi je zákonnému zástupcovi vopred oznámené a svoj súhlas s fotografovaním zákonný zástupca oznámi triednej učiteľke. Zakúpenie fotografií je dobrovoľné. 
                                                          
                                                                  Článok 6

                                             Úhrada poplatkov za prevádzku
1.Na čiastočnú úhradu nákladov spojených s hmotným zabezpečením v materskej škole, ktorého zriaďovateľom je orgán štátnej správy v školstve alebo obec, prispieva rodič alebo osoba, ktorá má voči dieťaťu vyživovaciu povinnosť:
· Za pobyt dieťaťa v materskej škole v zmysle § 5 odst. 14 Zákona  596/2003 Z. z. v znení neskorších predpisov prispieva zákonný zástupca dieťaťa na čiastočnú úhradu výdavkov mesačne na jedno dieťa 0 €.
· Príspevok na čiastočnú úhradu nákladov spojených s hmotným zabezpečením, ak (§28 ods. 7 a § 28 ods. 8 b školského zákona):
a)  dieťa má jeden rok pred plnením povinnej školskej dochádzky,
b) zákonný zástupca dieťaťa predloží riaditeľke doklad o tom, že je poberateľom dávky v hmotnej núdzi,
c) dieťa je umiestnené v zariadení na základe rozhodnutia súdu.
· Za dieťa, ktoré má rok pred plnením povinnej školskej dochádzky sa považuje dieťa, ktoré do 31. augusta (vrátane), ktorý predchádza školskému roku,  povinnú školskú od ktorého má začať plniť povinnú školskú dochádzku, dosiahne 5 rokov. Ak dieťa dosiahne po tomto dátume (t.j. napr. aj 1. septembra), zákonní zástupcovia sú za takéto
dieťa ešte celý budúci školský rok povinní platiť príspevok na čiastočnú úhradu výdavkov za pobyt dieťaťa v materskej škole vo výške určenej zriaďovateľom vo VZN, a to aj napriek tomu, že by chceli v súlade s § 19 ods. 8 školského zákona požiadať o výnimočné prijatie dieťaťa na plnenie povinnej školskej dochádzky už v nastávajúcom školskom roku.
· V prípade, že sa zákonný zástupca preukáže právoplatným a vykonateľným rozhodnutím riaditeľa základnej školy o tom, že jeho dieťa bude prijaté na primárne vzdelávanie od 1. septembra  nasledujúceho roka, môže požiadať zriaďovateľa (nie riaditeľku) materskej školy o neuhrádzaní príspevku na čiastočnú úhradu výdavkov alebo o uhrádzanie alikvotnej časti tohto príspevku.
 
2. Zriaďovateľ rozhodne o neuhrádzaní príspevku  v zmysle § 28 ods. 8 písm. a) školského zákona po predložení žiadosti zákonného zástupcu a na základe:
a) dokladu o trvaní choroby ( viac ako 30 po sebe nasledujúcich dní),
c) dokladu, že dieťa nedochádzalo do MŠ v čase školských prázdnin alebo bola prerušená prevádzka MŠ. V týchto prípadoch uhrádza zákonný zástupca pomernú časť určeného príspevku.

3.Príspevok RZ
Príspevok 20 € ročne je určený ako dobrovoľný príspevok škole na nákup hračiek, výtvarného a metodického materiálu, tvorbu učebných pomôcok, organizáciu výletov, športových  a kultúrnych podujatí.....
· zasadnutia členov výboru RZ sú verejné a konajú sa dva krát do roka,
· zúčastnení nečlenovia výboru RZ majú hlas poradný.
 
                                                         Časť IV
                                              Školské stravovanie
                       Termíny, výška a spôsob úhrady nákladov na stravovanie 

Stravník uhrádza poplatok za stravu na konci mesiaca a to do 30-eho dňa mesiaca osobne na Obecný úrad Pichné.
Dieťa v MŠ vo veku od 2 – 6 rokov 2,10€
 z toho desiata 0,50€
             obed 1,20€
             olovrant 0,40€.
Ak rodič neodhlási zo stravy v deň, kedy sa zo zdravotných či rodinných dôvodov nezúčastní výchovno-vzdelávacej činnosti z dôvodu účelnosti, efektívnosti, ako aj hospodárnosti vynaloženia finančných prostriedkov štátneho rozpočtu, uhradí zákonný zástupca za stravu plnú výšku jej hodnoty t. j. 2,10€.

                                        Prihlasovanie a odhlasovanie stravníkov

1. Stravník sa prihlasuje na stravu ak privedie dieťa do MŠ.
Z hľadiska ochrany zdravia a zabezpečovania zdravého vývoja detí predškolského veku (list MZ SR č. SOZO – 131810/99-08 zo dňa 20.2.1999 bod 4) je nevyhnutné aj pri poldennej návštevnosti dieťaťa podať mu stravu formou desiaty.
2.Odhlasovanie stravníka zo stravy
Stravník má možnosť odhlásiť sa zo stravy prostredníctvom telefónu v pracovných dňoch od 7.00 hod. do 7.30 hod.
3.Neodlásená strava
Dieťaťu, ktoré nie je odhlásené zo stravy bude strava započítaná ( aj navarená) – takéto dieťa je započítané do normovania potravín.
Za neodobranú stravu sa finančná alebo vecná náhrada neposkytuje. Pri dlhodobom neodhlásení stravníka je zákonný zástupca  povinný uhradiť náklady na stravu, ktoré vznikli.

                         

                      Mimoriadne opatrenia v čase mimoriadnej situácie COVID – 19
 
Pri vyhlásení mimoriadnej situácie sa materská škola riadi usmernením Hlavného hygienika SR RÚVZ nariadením Ministerstva školstva a zriaďovateľa. 
Aktuálne informácie budú zverejnené na stránke Ministerstva školstva SR ako aj MŠ Pichné 184, 069 01 Snina.
Rozhodnutie – ministra – materské školy – základné školy - stredné školy – a vysoké školy – a školské zariadenia – https://www.minedu.sk/rozhodnutie-ministra-semafor-31-8-2021.

                                                             
                                                             Článok V.
                                                             Sťažnosti
                                                              
                                                              Článok 1
                                      
                                                     Riešenie sťažnosti

1. Vymedzenie pojmu


V súlade so zákonom NR SR č. 9/2010 Z. z. o sťažnostiach v znení zákona č. 289/2012 je sťažnosť podanie fyzickej alebo právnickej osoby, ktorým sa

a) Domáha ochrany svojich práv alebo právom chránených záujmov,
b) Upozorňuje na konkrétne nedostatky, najmä na porušenie právnych predpisov


Za sťažnosť sa nepovažuje podanie: 
a) Podané ako dopyt, ktorým sa nedomáha ochrany svojich práv,
b) V ktorom sa upozorňuje na nesprávnu činnosť iného orgánu,
c) Ktorého vybavovanie je upravené osobitným predpisom.

2. Podávanie sťažnosti

Sťažnosť je možné podať písomne alebo elektronickou poštou.
Sťažnosť musí obsahovať:

· Meno a priezvisko
· Adresu trvalého pobytu
· Pri právnickej osobe aj názov a sídlo, meno a priezvisko oprávnenej osoby za ňu konať

Sťažnosť musí byť:
· Čitateľná
· Musí z nej byť jednoznačné, proti komu smeruje, na aké nedostatky poukazuje, 
Čoho sa sťažovateľ domáha
· Musí byť sťažovateľom podpísaná, inak sa sťažnosť odloží


  3.Utajenie sťažnosti
· Ak sťažovateľ požiada, aby jeho totožnosť bola utajená, pri prešetrení sťažnosti sa bude postupovať len na základe opisu, v ktorom sa nebude uvádzať nič z toho, čo by mohlo umožniť identifikáciu sťažovateľa.
· Ak sťažovateľ požiada o utajenie svojej totožnosti, ale charakter sťažnosti neumožňuje jej prešetrenie bez uvedenia niektorých údajov, bude sťažovateľ upozornený, že vo veci sa bude pokračovať len vtedy, ak určí súhlas s uvedením určitého potrebného údaja.

4 Príslušnosť na vybavenie sťažností
       
· Na vybavenie sťažností je príslušná riaditeľka školy. Ak sťažnosť smeruje proti nej, vybavuje ju Obecný úrad Pichne.
· Sťažnosť nesmie vybavovať ani prešetrovať osoba, proti ktorej smeruje, ani ,osoba ktorá je podriadená tej osobe.


5 Lehota na vybavenie žiadosti
            
· Sťažnosť je povinné vybaviť do 60 dní.
· Ak si vybavenie sťažnosti súčinnosť iného orgánu, sťažnosť bude vybavená do 60 dní odo dňa doručenia. V prípade náročnom na prešetrenie je možné predĺžiť lehotu na jej vybavenie o ďalších 30 dní.
· Predlženie lehoty vybavenia bude písomne oznámene sťažovateľovi aj s udaním dôvodu.

6 Spolupráca sťažovateľa 

· Riaditeľka školy je oprávnená v nevyhnutnom rozsahu (§ 6 ods. 2) písomne vyzvať sťažovateľa na spoluprácu s poučením, že v prípade, ak nebude spolupracovať do desať pracovných dní, sťažnosť podľa § 6 ods. 1 odloží.
· Bez poskytnutia takejto spolupráce riaditeľka vo vybavovaní sťažnosti pokračuje, iba ak je to možné. Výsledok prešetrenia takejto sťažnosti riaditeľka sťažovateľovi neoznámi.



                                                                Článok 2

                                               Podávanie návrhov, pripomienok

Svoje návrhy či pripomienky ku kvalite riadenia školy alebo pedagogického procesu
 Môžu rodičia vyjadriť:


· Písomne
· V rámci konzultačných hodín riaditeľky školy
· Na zasadnutí výboru RZ, ktoré je verejné



                                                                         Článok VI.

 
                   2. Práva a povinnosti detí, zákonných zástupcov a zamestnancov školy          

                                       ( zákon NR SR č. 245/2008 Z. z.)
                 
                                                                        Článok 1

                                                            Práva a povinnosti detí                                   

Výkon práv a povinností vyplývajúcich zo školského zákona musí byť v súlade s dobrými mravmi a nikto nesmie tieto práva a povinnosti zneužívať na škodu druhého dieťaťa, pretože v súlade s § 145 ods. 1 školského zákona. Sa práva ustanovené školským zákonom zaručujú rovnako všetkým deťom v súlade so zásadou rovnakého zaobchádzania vo vzdelávaní ustanovenou zákonom č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov ( antidiskriminačný zákon) v znení neskorších predpisov.



Dieťa má právo na :

a) Rovnoprávny prístup k vzdelávaniu
b) Bezplatné vzdelávanie pre päťročné detí pred začatím plnenia povinnej školskej dochádzky v materských školách
c) Vzdelanie v štátnom jazyku a materinskom v rozsahu ustanovenom zákonom
d) Individuálny prístup rešpektujúci jeho schopnosti a možnosti, nadanie a zdravotný stav v rozsahu ustanovenom zákonom
e) Úctu k jeho vierovyznaniu, svetonázoru, národnostnej a etnickej príslušnosti
f) Poskytovanie poradenstva a služieb spojených s výchovou a vzdelávaním
g) Výchovu a vzdelávanie v bezpečnom a hygienicky vyhovujúcom prostredí
h) Organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny
i) Úctu k svojej osobe a na zabezpečenie ochrany proti fyzickému, psychickému a sexuálnemu násiliu
j) Na informácie týkajúce sa jeho osoby a jeho výchovno- vzdelávacích výsledkov 
k) Dieťa so špeciálnymi výchovno- vzdelávacími potrebami má právo na výchovu a vzdelávanie 	špecifických foriem a metód, ktoré zodpovedajú jeho potrebám, a na vytvorenie nevyhnutných podmienok, ktoré túto výchovu a vzdelávanie umožňujú.


Povinnosti dieťaťa :

a) Neobmedzovať svojím konaním práva ostatných osôb zúčastňujúcich sa výchovy a vzdelávania
b) Dodržiavať školský poriadok a ďalšie vnútorné predpisy školy
c) Chrániť pred poškodením majetok a majetok, ktorý škola využíva na výchovu a vzdelávanie
d) Konať tak, aby neohrozovalo svoje zdravie a bezpečnosť ako aj zdravie a bezpečnosť ďalších osôb zúčastňujúcich sa na výchove a vzdelávaním, ( napr. nevstupovať do chodieb školy na kolieskových korčuliach, bicykloch či kolobežke, nosiť predmety ktoré ohrozujú jeho bezpečnosť, bez povolenia opustiť priestor školy,)
e) Ctiť si ľudskú dôstojnosť svojich spolužiakov a zamestnancov školy
f) Rešpektovať pokyny zamestnancov školy, ktoré sú v súlade so všeobecne záväznými právnymi predpismi, vnútornými predpismi školy a dobrými mravmi


Pravidlá školy :

a) Všetci sme kamaráti, ktorí sa spolu hrajú a smejú
b) Sme kamaráti, ktorí si navzájom pomáhajú, povzbudzujú sa, pohladia, keď je inému smutno
c) Sme kamaráti, ktorí sa hrajú tak, aby sebe ani inému neublížili
d) Sme kamaráti, ktorí sa podelia o hračku
e) Sme kamaráti, ktorí uložia hračky na ich obľúbené miesto
f) Sme kamaráti, čo majú ušká, ktoré počúvajú o čom rozprávajú druhí a pani učiteľka

Uvedené povinnosti je možné plniť len v rovine súladu s rozvojom vlastného poznania dieťaťa, uvedomovania si seba a ostatných detí- preto pri uvedomovaní si svojich povinnosti je nevyhnutné aj dôsledné výchovné pôsobenie zákonného zástupcu dieťaťa.


                                                               Článok 2

                                       Práva a povinnosti zákonných zástupcov 

Rodič (zákonný zástupca ) má právo:

a) Vybrať pre svoje dieťa materskú školu, ktorá poskytuje výchovu a vzdelávanie podľa školského zákona, zodpovedajúcu schopnostiam, zdravotnému stavu, záujmom a záľubám dieťaťa, jeho vierovyznaniu, svetonázoru, národnosti a etnickej príslušnosti, právo na slobodnú voľbu školy možno uplatňovať v súlade s možnosťami výchovno- vzdelávacej sústavy
b) Žiadať, aby sa v rámci výchovy a vzdelávania v škole poskytovali deťom informácie a vedomosti vecne a mnohostranne v súlade so súčasným poznaním a v súlade s princípmi a cieľmi výchovy a vzdelávania podľa tohto zákona,
c) Oboznámiť sa so vzdelávacím programom materskej školy a školským poriadkom,
d) Byť informovaný o výchovno- vzdelávacích výsledkoch svojho dieťaťa
e) Na poskytnutie poradenských služieb vo výchove a vzdelávaní svojho dieťaťa
f) Zúčastňovať sa výchovy a vzdelávania po predchádzajúcom súhlase riaditeľa školy
g) Vyjadrovať sa k vzdelávaciemu programu školy prostredníctvom orgánov školskej samosprávy


Rodič ( zákonný zástupca) dieťaťa je povinný:

a) Vytvoriť pre dieťa podmienky na prípravu, výchovu a vzdelávanie
b) Dodržiavať podmienky výchovno- vzdelávacieho procesu svojho dieťaťa určené školským poriadkom
c) Dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby
d) Informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania
e) Nahradiť škodu, ktoré dieťa úmyselne zavinilo
f) Prihlásiť dieťa 	na plnenie povinnej školskej dochádzky
g) Ak sa dieťa nemôže zúčastniť na výchove a vzdelávaní v škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti. Za dôvod ospravedlniteľnej neprítomnosti dieťaťa sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa na súťažiach
h) Neprítomnosť maloletého dieťaťa, ktorá trvá najviac tri po sebe nasledujúce vyučovacie dni, ospravedlňuje jeho zákonný zástupca vo výnimočných a osobitne odôvodnenie prípadoch škola môže vyžadovať lekárske potvrdenie o chorobe dieťaťa alebo iný doklad potvrdzujúci odôvodnenosť jeho neprítomnosti. Ak neprítomnosť dieťaťa z dôvodu ochorenia trvá dlhšie ako tri po sebe nasledujúce vyučovacie dni, predloží zákonný zástupca dieťaťa potvrdenia od lekára.
i) Zákonný zástupca je povinný rešpektovať, že v čase od odovzdania dieťaťa službu konajúcej učiteľke až po prevzatie dieťaťa zákonným zástupcom (alebo ním splnomocnenou osobou) sa komunikácia s dieťaťom uskutočnila len prostredníctvom učiteľky, alebo riaditeľky.
j) Zákonný zástupca je povinný rešpektovať, že počas pobytu v materskej škole dieťa nesmie používať mobilné elektronické zariadenie, prostredníctvom ktorých dochádza k prenosu údajov tretím osobám bez súhlasu o ktorých sa údaje prenášajú ( pedagogických zamestnancov aj nepedagogických zamestnancov materskej školy a deti prijatých do materskej školy)
k) Zákonný zástupca je povinný všetky veci súvisiace s poskytovaním predprimárneho vzdelávanie jeho dieťaťa riešiť interne, v materskej škole s učiteľkou, ktorá pracuje v triede, v ktorej je zaradené jeho dieťa a podľa potreby s riaditeľkou.
l) Zákonný zástupca je povinný držať sa znevažujúcich vyjadrení, statusov a komentárov na sociálnych sieťach týkajúcich sa pedagogickej činnosti materskej školy a riadenia materskej školy.

Upozornenie: Službukonajúca učiteľka nesmie odviesť dieťa k sebe domov, ani ho odovzdať inej osobe ako je zákonný zástupca, alebo ním písomné splnomocnená osoba.


                                                                   Článok 3

                                 Práva a povinnosti MŠ a zamestnancov školy

        Materská škola je povinná 
· Dbať na naplnenie rodičovských práv a povinnosti zákonných zástupcov, t. j., že počas konania o rozvode a úprave výkonu rodičovských práv a povinnosti bude materská škola dbať o riadne napĺňanie rodičovských práv a povinnosti až do rozhodnutia súdu tak, ako to bolo do podania návrhu na rozvod manželstva a úpravu výkonu rodičovských práv a povinnosti k dieťaťu ( napr. že každý rodič má právo priviesť dieťa do materskej školy aj ho z nej vyzdvihnúť)
· Zachovať neutralitu- t. j., ako budú aj pedagogickí zamestnanci materskej školy počas prebiehajúceho konania o úprave výkonu rodičovských práv a povinnosti k dieťaťu zachovávať neutralitu vo svojich postojoch a vyjadreniach týkajúcich sa dieťaťa a že v prípade potreby poskytnú nezaujaté, vecné a objektívne stanovisko len súdu, ak si ho od materskej školy písomne vyžiada, a že obsah tohto písomného stanoviska neposkytnú ani jednému zákonnému zástupcovi.
· V prípade zverenia dieťaťa právoplatným rozhodnutím súdu len jednému zo základných zástupcov, ktorý zastupuje dieťa v bežných veciach, poskytne informáciu o tom, že materská škola bude riešiť všetky záležitosti týkajúce sa dieťaťa výhradne s rodičom, ktorý má dieťa v bežných veciach( napr. krúžková činnosť) zastupovať.
· Priestory materskej školy nie sú miestom, kde zákonný zástupca, ktorému dieťaťa nebolo zverené do osobnej starostlivosti, môže kedykoľvek navštevovať maloleté dieťa mimo súdom presne určeného dňa a času obsiahnutého vo výroku rozhodnutia alebo súdom schválenej rodičovskej dohode, ak škola uvedenými dokumentmi disponuje.



Materská škola má právo: 

a) Ak zákonný zástupca bez predchádzajúcej dohody nevyzdvihne svoje dieťa z materskej školy do času ukončenia prevádzky materskej školy, materská škola bude kontaktovať postupne všetky osoby, ktoré majú poverenie na prevzatie dieťaťa ( odporúča sa vyžiadať od zákonných zástupcov kontakty na viac osôb, ktoré by mohli v prípade tejto situácie prevziať dieťa): ak ani žiadna z poverených osôb neprevezme dieťa, bude materská škola kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontektom na príslušný orgán socialnoprávnej ochrany deí a sociálnej kurately, ktorý je dosiahnuteľný aj mimo služobné času zamestnancov


V prípade ak má materská škola podozrenie, že zákonný zástupca opakovane preberá dieťa pod vplyvom alkoholu alebo iných omamných látok, alebo ak sa u dieťaťa prejavia zmeny, nasvedčujúce zanedbávaniu riadnej starostlivosti, bude materská škola po predchádzajúcom písomnom upozornení zákonného zástupcu


b) V rámci všeobecnej oznamovacej povinnosti vyplývajúcej z § 7 ods. 1 zákona č. 305/2005 Z. z. o sociálnoprávnej ochrane detí a o sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately,
Získavať a spracovávať osobné údaje ( 181/2018 Z. z. o ochrane osobých údajov) o deťoch v rozsahu podpísania súhlasu zákonného zástupcu o osobných údajoch:

· Identifikácii zákonných zástupcov dieťaťa ( meno a priezvisko, adresa zamestnávateľa, trvalé bydlisko, telefónny kontakt)
· Podľa § 157 ( centrálny register) zákona 245/2008
· Centrálny register je zoznam osobných údajov o deťoch, žiakoch a poslucháčoch, ktorí sa zúčastňujú na výchovno- vzdelávacom procese v školách, školských zariadeniach a pracoviskách praktického vyučovania, ako aj zoznam osobných údajov o zákonných zástupcoch týchto detí, žiakov a poslucháčov
 Centrálny register je informačným systémom verejnej správy, ktorého správcom a prevádzkovateľom je ministerstvo školstva.
V centrálnom registri sa vedú tieto osobné údaje ak ide o dieťa, žiaka alebo poslucháča:
1. Titul, meno a priezvisko, rodné číslo
2. Dátum, miesto, okres a štát narodenia
3. Dátum a miesto úmrtia alebo údaj o vyhlásení za mŕtveho alebo zrušení vyhlásenia za mŕtveho
4. Rodné číslo
5. Pohlavie
6. Národnosť
7. Štátne občianstvo
8. Spôsobilosť na právne úkony
9. Rodinný stav 
10. Adresu bydliska a druh pobytu
11. Zákaz pobytu
12. Kontakt na účely komunikácie 

Každý zamestnanec školy v zmysle zákona NR SR č. 428/2002 Z. z. o ochrane osobých údajov je viazaný vlastnoručne podpísanou dohodou o povinnosti mlčanlivosti, čím sa zaväzuje k zodpovednosti o utajení získaných informácií o dieťati. 

Pedagogický a ostatní zamestnanci majú právo:  
A. Na nedotknuteľnosť osoby,
B. Na zachovanie ľudskej dôstojnosti,
C. Právo na ochranu zdravia,
D. Právo na názor a slobodu prejavu, myslenia a svedomia v súlade s dobrými mravmi.

Pedagogickí zamestnanci sú povinný:

· Pedagogickú prácu vykonávať tak, aby rešpektovali schopnosti a rozvojové možnosti jednotlivých detí a osobitosti vzdelávania v predškolskom období, so zámerom postupne splniť, dosiahnuť vzdelávacie štandardy.
· V zmysle § 18 zákona NR SR 428/2202 Z. z. o ochrane osobných údajov povinnosť mlčanlivosti.
· Svoje správanie a vystupovanie stotožniť s prijatým kódexom Materskej školy Pichne.

Výkon práv a povinnosti vyplývajúcich z tohto poriadku musí byť v súlade s dobrými mravmi. Nikto nesmie tieto práva a povinnosti zneužívať na škodu iného, nikto nesmie byť v súvislosti s výkonom svojich práv postihovaný za to, že podá na iného (dieťa, rodič, zamestnanec školy) sťažnosť, žalobu, alebo návrh na začatie trestného stíhania.


                                                                       Článok 4
                                                     Pravidlá vzájomného styku


Všetci zúčastnení na výchovno- vzdelávacom procese: 

A. Vystupujú voči sebe zdvorilo a s úctou, nie sú však povinní znášať vulgárne prejavy a urážky, a konať s osobami, ktoré nedodržujú pravidlá slušného správania,
B. Na základe spoločného cieľa ( kvalitný rozvoj dieťaťa) zúčastnení si vo vzájomných vzťahoch prejavujú pochopenie a toleranciu, vytvárajú pohodovú atmosféru, vyhýbajú sa konfliktom
C. Spoločne sa podieľajú na vytváraní dôstojných podmienok pre priaznivý výkon vzájomných povinností,
D. Skutočná spokojnosť dieťaťa je podmienená jeho presvedčením o porozumení a dôvernom vzťahu medzi zamestnancami a rodičmi. Preto je dôležitá vzájomná komunikácia, spoločná účasť a pomoc pri organizovaných akciách a veľmi úzka spolupráca.


                                                                          Časť VII.

                                                Porušenie školského poriadku školy
1. Za porušenie školského poriadku školy s následným vylúčením dochádzky dieťaťa do zariadenia je považované ak zákonný zástupca:
a) Opakovane neskoro a po písomnom upozornení preberá dieťa zo zariadenia ( t. j. po 15.00hodine)
b) Opakovane oneskorene alebo vôbec neuhrádza povinnú platbu po dobu maximálne dvoch mesiacov 
c) Odcudzí majetok školy, osobné veci zamestnancovi, detí a iných zúčastnených na výchove a vzdelávaní
d) Úmyselne alebo svojou nedbanlivosťou poškodí majetok školy 
e) Šíri a propaguje drogy v objekte materskej školy
f) Šíri reklamu, ktorá je v rozpore s princípmi a obsahom výchovy a vzdelávania
g) Predáva výrobky ohrozujúce zdravie, psychický alebo morálny vývin detí
h) Poskytuje alebo sprístupňuje informácie, ktoré by mohli viesť k narušeniu mravnosti
i) Nesplní si svoje povinnosti uvedené v tomto poriadku


                                                                       Časť VIII 

Podmienky na zaistenie bezpečnosti a ochrany zdravia detí a ich ochrany pred sociálno-                     patologickými javmi, diskrimináciou alebo násilím

1. V starostlivosti o zdravie, hygienu a bezpečnosť detí sa zamestnankyne materskej školy riadia všeobecne záväznými predpismi, najmä § 7 vyhlášky MŠ SR č. 306/2008 o materskej škole, § 132 až 135 a § 170 až 175 zákonníka práce, zákonom NR SR č. 124/2006 Z. z. o bezpečnosti a ochrane zdravia pri práci, zákonom NR SR č. 576/2004 Z. z. o verejnom zdravotníctve, pracovným poriadkom a internými pokynmi riaditeľky materskej školy t. j. sú povinné
·  Zabezpečiť všestrannú starostlivosť o deti počas dňa, nenechať deti bez dozoru ani počas spánku
·  vyhýbať sa vychádzkam do neznámeho terénu
·  Vychádzku s deťmi mladšími ako tri roky a od troch do štyroch rokov môže vyučujúca uskutočniť len v prítomnosti dvoch zamestnancov ( §7 ods. 4 vyhlášky MŠ SR č. 306/2008 Z. z.
·  Prihliadať na základné fyziologické potreby dieťaťa
·  Vytvárať podmienky pre zdravý vývin deti
·  V zmysle Dohovoru o právach dieťaťa zabezpečovať aktívnu ochranu pred socialno- patologickými javmi, alebo psychickým týraním či ohrozovaním mravného vývinu detí. Bezodkladne riešiť problém s Centrom výchovno- psychologickej prevencie, kontaktovať príslušný odbor sociálnych vecí, pediatra a príslušné oddelenie policajného zboru
·  V prípade ochorenia dieťaťa zabezpečiť jeho izoláciu a dohľad, informovať zákonného zástupcu
·  V prípade úrazu poskytnúť prvú pomoc, bezodkladne stav konzultovať s lekárom, podať o úraze informáciu zákonnému zástupcovi




Pravidlá dodržiavania bezpečnosti a zdravia detí pri preprave dopravnými prostriedkami, organizovaní výletov a školských akcií

Pri činnostiach, ktoré si vyžadujú zvýšený dozor, riaditeľ zabezpečí :

· Na plavecký výcvik je najviac osem detí na jedného pedagogického zamestnanca

· V škole v prírode je počet detí podľa osobitného predpisu ( vyhlášky č. 305/2008 o škole v prírode) 

· Na výletoch a exkurziách je potrebný dozor dvoch pedagogických zamestnancov a jednej poverenej plnoletej osoby s počtom detí podľa §28 ods. 10 školského zákona. Na MŠ je jeden pedagogický zamestnanec, preto idú  dve poverené osoby.

MŠ môže organizovať pobyty detí v škole v prírode, výlety, exkurzie a ďalšie aktivity len s informovaným súhlasom zákonného zástupcu dieťaťa a po dohode so zriaĎovateľom.

Výlet alebo exkurzia sa organizuje na základe plánu práce školy, najviac jeden deň a so zabezpečením teplého obeda pre detí s prihliadnutím na ich bezpečne, hygienické a fyziologické potreby. Pred uskutočnením výletu alebo exkurzie riaditeľ organizačne zabezpečí prípravu a priebeh týchto aktivít vrátane poučenia o bezpečnosti a ochrane zdravia. O tom vyhotoví písomný záznam, ktorý potvrdia svojím podpisom všetky zúčastnené osoby. 

Organizovanie školy v prírode bližšie určuje vyhláška MŠ SR č. 305/2011 Z. z. o škole v prírode, zákon č. 355/2007 Z. z. o ochrane, podpore a rozvoji verejného zdravia, ktorý mení a dopĺňa  zákon 172/2011 Z. z. vyhláška MZ SR č. 526/2007 Z. z. , ktorou sa ustanovujú podrobnosti o požiadavkách na zotavovacie podujatia.

Ak učiteľka zistí nedostatok na predmetoch, pomôckach alebo zariadení, ktorý môže ohroziť zdravie alebo bezpečnosť detí, zabezpečí jeho odstránenie osobne, alebo to oznámi ihneď nepedagogickému zamestnancovi. Ten ho podľa svojich schopností odstráni, prípadne o jeho odstránenie požiada zamestnancov údržby obecného úradu.

Učiteľka je zodpovedná za vytvorenie pokojnej a tvorivej atmosféry v materskej škole, ochranu psychického zdravia dieťaťa, nepoužíva voči nemu telesné tresty ani neprimerané inhibičné metódy výchovy.

Ak dieťa utrpí úraz, ktorý nie je potrebné ošetriť lekárom, ošetrí ho učiteľka obvyklým spôsobom. Uraz   a spôsob ošetrenia zaevidujeme v zošite školských úrazov. Tento záznam dá rodičovi na podpis. Ak dieťa utrpí úraz ktorý si vyžaduje ošetrenie lekárom, učiteľka sa ihneď skontaktuje  s rodičmi dieťaťa, s ktorým sa dohodne na ďalšom postupe. Ak je rodič nezastihnuteľný, odvedie dieťa na ošetrenie zdravotným vozidlom príp. taxislužbou. Po návrate z ošetrenia zaznamená úraz v zošite úrazov a znova sa pokúsi o telefonický kontakt s rodičom. Zabezpečí odovzdanie lekárskeho záznamu o ošetrení úrazu rodičom dieťaťa. 


V prípade úrazu, ktorý ohrozuje život dieťaťa, učiteľka požiada o privolanie rýchlej zdravotnej pomoci a rodičov ktorúkoľvek zamestnankyňu a súčasne dáva dieťaťu prvú pomoc. A k dieťa potrebuje ošetrenie v nemocnici, učiteľka ho sprevádza až do príchodu rodičov. Taktiež úraz zaznamená v zošite úrazov a správu odovzdá rodičom. Uraz sa eviduje podľa metodického usmernenia č. 4/2009-R z 11.februára 2009 k zavedeniu jednotného postupu škôl, školských zariadení a vysokých škôl pri vzniku registrovaného úrazu a pri evidencií nebezpečných udalostí, ktorou upresňuje postup zamestnancov MŠ pri vyšetrení, evidencií a registrácií školského úrazu a nebezpečnej udalosti.

Postup zamestnancov pri evidencií úrazov detí:
 
1. Škola vedie knihu evidencie registrovaných a neregistrovaných školských úrazov
2. Evidencia obsahuje:
· Meno a priezvisko dieťaťa, ktoré utrpelo úraz
· Deň, hodinu, charakter úrazu, miesto, kde došlo k úrazu, stručný popis, ako došlo k úrazu,
· Svedkov úrazu, meno a priezvisko pedagogického zamestnanca, ktorý vykonal dozor v čase vzniku úrazu, dátum zapísania úrazu do evidencie
· Počet vymeškaných dní z dôvodu úrazu,
· Zdravotnú poisťovňu postihnutého dieťaťa,
· Zariadenie, v ktorom bolo vykonané ošetrenie úrazu.
Údaje sa využívajú pri spisovaní záznamu o registrovanom školskom úraze a v prípade, ak sa následky úrazu prejavia neskôr.
3. Záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor.
4. Záznam do knihy evidenciu úrazov vykonáva pedagogický zamestnanec v deň úrazu .Ak dieťa chýba menej ako 4 dni ( teda 0 až 3 dni) tento úraz sa považuje za neregistrovaný školský úraz.
Ak dieťa z dôvodu školského úrazu chýba v škole na základe stanoviska ošetrujúcého lekára viac ako 3 dni ( teda 4 a viac dní ), považujeme tento úraz za registrovaný školský úraz.
5. Škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával v čase úrazu nad dieťaťom dozor. Záznam podpíše zákonný zástupca dieťaťa, učiteľka ktorá záznam spísala. Zamestnanec spisujúci záznam pozve k spísaniu zákonného zástupcu dieťaťa.
6. Riaditeľka je povinná do 7. kalendárnych dní od vzniku každého školského úrazu zaevidovať ho prostredníctvom webovej aplikácie Ur (MŠ SR) 1-01 sledujúcej štatistiku úrazovosti na školách.
7. Záznam o registrovanom úraze dostanú: zákonný zástupca dieťaťa, škola,  technik BOZP, poisťovňa, v ktorej má škola vybavené úrazové poistenie žiakov.
8. Vo veci finančného odškodnenia školského úrazu od poisťovne ďalej koná riaditeľka školy v spolupráci so zákonným zástupcom dieťaťa.


Podávanie liekov: 
· Učiteľky materskej školy nie sú oprávnené k podávaniu liekov ( napr. : antibiotiká, prípadne lieky, ktorých nesprávne podanie by mohlo ohroziť život dieťaťa) 
· Na základe individuálnej dohody triednej učiteľky so zákonným zástupcom a je možné dohodnúť na podávanie život zachraňujúcich liekov.
· Lieky budú dieťaťu podané len na základe písomnej žiadosti zákonného zástupcu bude presne uvedené:
· Druh lieku a dôvod podania
· Spôsob podávania t. j. množstvo, hodina, dni s dátumom podania
· Meno osoby, ktorá liek podá v prípade inej osoby, ako učiteľka
· Nariadenie/ potvrdenie lekára
· Meno osoby ktorá liek prevzala
· Množstvo odovzdaného lieku
· Režim podávania probiotík, liekov proti zápche či výživových doplnkov, pokiaľ nie sú podávané vyslovene na základe lekára je rodič povinný dieťaťu podať doma.


Opatrenie v prípade pedikulozy 
Pedikuloza sa vyskytuje u všetkých vekových skupinách, najmä u detí. Pôvodca pedikulozy je voš detská parazituje iba na človeku. Šíri sa hlavne pri priamom styku, ale aj prostredníctvom predmetov ( hrebeň, čiapka, šál, osobnej posteľnej bielizne). Na diagnostiku slúži dôkladná prehliadka vlasov, pri ktorej hľadáme hnidy a a vši, hlavne za ušnicami a v zátylku.

Hlásenie ochorenia: rodič zistí zavšivenie dieťaťa, ohlási túto skutočnosť učiteľovi a riaditeľke materskej školy. Hromadný výskyt hlási riaditeľka na odbor epidemiológie RUVZ. 

Všeobecným predpokladom boja proti zavšiveniu je osobná čistota a častá výmena osobnej a posteľnej bielizne. V prípade výskytu je nutné včasné začatie dezinsekčnej akcie ( zneškodnenie lezúcich vší a hníd účinným dezinsekčným prostriedkom), ktorú je nutné vykonať v celom kolektíve, t. j. aj u zdravých členov triedy, rodiny. Súčasne je nutné zahubiť aj vši, ktoré sa môžu vyskytovať na pokrývkach hlavy, hrebeňoch, kefách, bielizni a ďalších predmetoch, s ktorými prišla hlava zavšivenej osoby do styku.

Opatrenia, ktoré je nutné vykonať: 

 U všetkých detí a pedagógov v triede a ich všetkých rodinných príslušníkov je nutné umyť vlasy šampónom proti všiam dostupným na trhu – Parasidose, presne podľa návodu výrobcu alebo dezinfekčným sprejom Diffusil H. Šampón je potrebné aplikovať na mokré vlasy a masírovaním vlasovej pokožky, nechať pôsobiť 3 minúty a dôkladne opláchnuť čistou vodou. Na dosiahnutie požadovaného výsledku sú tieto dve po sebe idúce aplikácie nevyhnutné. Dôležité je aplikovať túto kúru naraz a u všetkých členov kolektívu ( triedy aj jedlotlivých rodín) t. j. dohodnúť si napr. konkrétny víkend.  Ak sa táto kúra neaplikuje u všetkých a v rovnakom čase, môže dochádzať k ďalšiemu prenosu. K zaistenie spoľahlivého účinku ( k likvidácií lariev vyliahnutých z hníd, ktoré predsa len prežili) je potrebné použitie šampónu po 14 dňoch opakovať. Na trhu sú k dispozícií aj iné prípravky ( napr. Devos- vlasový gél, Jacutin gél, Nemoxan- kondicionér, prípadne podľa ponuky). Uvedené prípravky sa dajú objednať v lekárni. Sú aj prípravky na lekársky predpis, ktoré predpisuje odborný kožný lekár. 

 Osobnú a posteľnú bielizeň je nutné vyvariť, resp. vyprať pri vysokých teplotách, dôkladne vysušiť a vyžehliť. 
 

Čiapky, šatky,  šály a iný odev, ktorý nie je možné vyvariť, je nutné vyprať min. v 2 cykloch  pri doporučených teplotách, dôkladne vysušiť, vystaviť účinkom slnečného žiarenia, príp., postriekať prípravkom Biolit na lezúci hmyz. 

Matrace, žinenky používané v škole postriekať Biolitom na lezúci hmyz, dôkladne vyvetrať, vystaviť účinkom slnečného žiarenia a min. 3 až 4 dni nepoužívať.

Zásadné je zabezpečenie vysokej úrovne osobnej hygieny. Každý člen kolektívu musí používať vlastne predmety osobnej hygieny ( uterák, hrebeň a zabrániť ich vzájomnému požičiavaniu. To isté platí aj v prípade čiapok, šatiek prípadne iných pokrývok hlavy.

Opatrenia proti šíreniu legálnych a nelegálnych drog: 
Materská škola prijíma nasledovné opatrenia: 

1. Primeranou formou informovať detí existencií legálnych drog a ich mimoriadne negatívnych účinkoch na zdravie človeka. 
2. Viesť detí k zdravému životnému spôsobu, rozlišovaniu zdravých a nezdravých návykov pre život a zdravie. 
3. V prevencií využívať vhodnú a dostupnú literatúru ( napr. Nenič svoje múdre telo) a preventívne výukové programy zakomponovať do plánov práce každej triedy.
4. Poskytovať deťom dostatok podnetov a možnosti realizácie prostredníctvom rôznych aktivít, a tým viesť k plnohodnotnému životu, kde by legálne či nelegálne drogy nemali svoje miesto.
5. Zabezpečiť v celom areáli školy prísny zákaz fajčenia. 
6. Dbať na to, aby sa do budovy školy nedostali žiadne nepovolané osoby, a tým zamedziť možnosti zlých vonkajších vplyvov na detí.
7. Učiteľka sa bude zúčastňovať na školeniach s touto tematikou, prípadne študovať literatúru a ostatné materiály s tematikou drog a ich šírenia.
8. V prípade podozrenia na šírenie legálnych a nelegálnych drog v prostredí MŠ bezodkladne informovať kompetentných, ktorí vykonajú okamžité opatrenia.

V zmysle Dohovoru o právach dieťaťa sú učitelia povinný zabezpečovať aktívnu ochranu detí pred sociálno- patologickými javmi, monitorovať zmeny v správaní detí a v prípade dôvodného podozrenia z fyzického alebo psychického týrania či ohrozovania mravného vývinu dieťaťa bezodkladne riešiť problém v spolupráci s vedením školy, prípadne so zariadením výchovného poradenstva a prevencie, kontaktovať príslušný odbor sociálnych vecí, pediatra a príslušné oddelenie policajného zboru.

Súčasťou Školského poriadku je aj smernica, ktorú vydalo Ministerstvo školstva, vedy, výskumu a športu SR Smernica č. 36/2018 k prevencií a riešeniu šikanovania detí v školách a školských zariadeniach, ktorá upravuje základné znaky, formy a prejavy šikanovania detí a žiakov, množstvo preventívneho pôsobenia a metódy riešenia šikanovania žiakov v nadväznosti na zodpovednosť školy a školského zariadenia podľa ustanovení školského zákona. Táto smernica nadobúda účinnosť 1. septembra 2018. Smernicu nájdete na webovom sídle ministerstva. 


                                                               Časť IX. 

                               Ochrana spoločného a osobného majetku

1. Majetok školy

a) Budova je verejnosti sprístupnená v čase od 6.30 hod. do 8.00 hod a v popoludňajších hodinách v čase od 14.00 hod do 15.00 hod. Za uzatvorenie a znovu sprístupnenie budovy zodpovedajú upratovačka, kuchárka a riaditeľka MŠ. 
b) Pri sprístupnení budovy školy na základe zvonenia pri vchode, je zamestnanec, ktorý otvorí vchodové dvere povinný skontrolovať, koho a za akým účelom do budovy vpustil.
c) Po budove môže chodiť cudzia osoba len v sprievode zamestnanca školy. 
d) Pred prerušením prevádzky školy alebo triedy ( letné, zimné, jarné prázdniny, zvýšená chorobnosť.. ) je triedna učiteľka povinní uzamknúť učebné pomôcky a hračky vyššej hodnoty na určené miesto.
e) Po ukončení prevádzky materskej školy všetky priestory skontroluje (uzatvorenie vodovodných batérií, vypnutie osvetlenia..) a uzamkne budovu.
f) Mimo prevádzky materskej školy smie do budovy vstúpiť zamestnanec len so súhlasom riaditeľky školy. 

Poškodenie majetku: 
· Pri každom svojvoľnom poškodení alebo zničení majetku školy sa bude požadovať úhrada od zákonného zástupcu dieťaťa alebo zamestnanca školy, ktorý škodu spôsobil.
· Pokiaľ škoda vznikla nedostatočným dozorom vyučujúcej nad dieťaťom. Náhrada škody sa vyžadovať nebude.

Majetok zamestnancov: 
· Osobné veci si zamestnanci zamykajú na určené miesto.

Majetok zákonných zástupcov detí: 
· Riaditeľka školy nedoporučuje dávať deťom do materskej školy hračky či predmety vyššej finančnej hodnoty.
· Zamestnanci materskej školy nezodpovedajú za stratu či poškodenie predmetov z drahých kovov ( náušnice, retiazky, hodinky..) mobilných telefónov a hračiek detí prinesených z domácnosti.


Spôsob zaznamenávania zmien v školskom poriadku:
V prípade, ak sa na základe v právnych predpisoch, príp. po vydaní usmernení a pokynov zriaďovateľa, príp. na základe zistení Štátnej školskej inšpekcie atď. je potrebné niektoré časti školského poriadku zmeniť alebo vypustiť, tieto zmeny sa budú realizovať formou dodatkov, ktoré sa číslujú od 1 po N. Dodatok k platnému školskému poriadku je možné vypracovať kedykoľvek v priebehu roka. V prípade, že by počet dodatkov robil školský poriadok nepriehľadným a málo výstižným, vydá riaditeľka po predchádzajúcom prejednaní v Rade školy nový školský poriadok, samozrejme s tým, že v tzv. derogačnej klauzule bude uvedené zrušovacie ustanovenie v tom zmysle, že vydaním nového školského poriadku ruší predchádzajúci školský poriadok vrátane jeho dodatkov.

         
                                                                   Časť X
           
                                                  Záverečné ustanovenia 


Školský poriadok materskej školy je spracovaný v súlade s/so :

· Zákonom č. 245/2008 Z. z. o výchove a vzdelávaní ( školský zákon) a o zmene a doplnení niektorých zákonov
· Zákonom č. 355/2007 Z. z. o ochrane, podpore a rozvoji verejného zdravia a o zmene a o doplnení niektorých zákonov
· Zákonom č. 596/2003 Z. z. o materskej škole, ktorou sa mení vyhláška č. 306/2008 Z. z. o materskej škole
· Vyhláškou MŠ SR č. 306/2008 Z. z. o materskej škole v znení Vyhlášky 308/2009 
· Pracovným poriadkom pre pedagogických a ostatných zamestnancov škôl a školského zariadenia v pôsobnosti materskej školy Pichne.
· Zákonom NR SR č. 181/2018 Z. z. o ochrane osobných údajov a o zmene doplnení niektorých zákonov












Školský poriadok je záväzný pre všetkých zamestnancov Materskej školy Pichne 184, deti, ktoré materskú školu Pichne 184 navštevujú a ich zákonných zástupcov. V prípade porušenia školského poriadku môže riaditeľka materskej školy vydať rozhodnutie o uložení výchovného opatrenia, resp. ukončení dochádzky.

Účinnosť tohto dokumenty je od ................. schválením a vydaním Školského poriadku sa končí platnosť Školského poriadku ..................

So školským poriadkom boli nepedagogickí zamestnanci oboznámení na pracovnej porade dňa ..........................................

O prerokovaní Školského poriadku sú záznamy v zápisnici z Rady školy aj zápisnici z Pracovnej porady. 

Zákonní zástupcovia detí boli informovaní o vydaní Školského poriadku a o jeho obsahu formou plenárneho Rodičovského združenia a majú možnosť sa s ním oboznámiť a zároveň aj nahliadnuť vo vstupnej chodbe v budove MŠ Pichne.



Za Materskú školu Pichne 184

 Simona Lattová
Dočasne poverená riadením                                                       ......................................................



Za zriaďovateľa : Obec Pichne 
 Michal Roháč, starosta obce Pichne                                           ....................................................... 


Za Radu školy 

 Petra Maťovková, predsedníčka RŠ                                            ......................................................



Tento školský poriadok nadobúda platnosť od dňa                 ........................................................


V Pichnom .............................                                                               Simona Lattová
                                                    
                                                                                                             Dočasne poverená riadením MŠ

 


Zamestnanci MŠ ktorí boli oboznámení so školským poriadkom:


Simona Lattová                   ..................................

Stanislava Gnipová             ..................................

Miriam Savková                    ..................................


